Legal Document

Category: 248

Text:
86. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ  Αριθ. 91504/Β. 1612 της 3/13 Οκτ. 1995 (ΦΕΚ Β΄ 856) Οργανική διάρθρωση του Τ.Ε.Κ. Έχοντας υπόψη: 1)Τις διατάξεις: α.του άρθρ. 52 του Νομ. 2324/95 (ΦΕΚ 146 Α/17.7.95) «τροποποίηση της νομοθεσίας για τα Χρηματιστήρια Αξιών κ.λπ.». β.του άρθρ. 29 Α  του Νομ. 1558/85 (ΦΕΚ 137 Α’) «Κυβέρνηση και κυβερνητικά όργανα» το οποίο προστέθηκε με το άρθρ. 27 του Νομ. 2081/92 (ΦΕΚ 154 Α’). γ. του Π.Δ. 138/93 (ΦΕΚ 55 Α’) «Οργανισμός του Υπουργείου Εθνικής Οικονομίας». 2)το υπ’ αριθ. Α. Π. 681/7.9.95 έγγραφο της Τραπέζης της Ελλάδος. 3)το υπ’ αριθ. 1032/7.9.95 έγγραφο της Ένωσης Ελληνικών Τραπεζών, αποφασίζουμε: 1.Καθορίζουμε την οργανική διάρθρωση του Ταμείου Εγγύησης Καταθέσεων (ΤΕΚ) ως εξής: α.Διευθυντής  β.Τμήμα Διοικητικού και Γραμματείας. γ.Τμήμα Λογιστηρίου, Διαχείρισης Διαθεσίμων και Αποζημιώσεων. δ.Τμήμα Νομικών Θεμάτων. ε.Τμήμα μελετών και σχέσεων με πιστωτικά ιδρύματα και συστήματα εγγύησης καταθέσεων. στ.Υπηρεσία Εσωτερικού Ελέγχου. 2.Ο Διευθυντής του ΤΕΚ προίσταται των υπό στοιχ. β, γ, δ και ε ανωτέρω τμημάτων του ΤΕΚ. Η υπό το στοιχ. στ Υπηρεσία Εσωτερικού Ελέγχου υπάγεται απευθείας στον Πρόεδρο του Διοικητικού Συμβουλίου του ΤΕΚ. Η οργανωτική διάρθρωση των Τμημάτων ορίζεται με αποφάσεις το Διοικητικού Συμβουλίου του ΤΕΚ. Από τις διατάξεις της απόφασης αυτής δεν προκαλείται δαπάνη εις βάρος του Κρατικού Προϋπολογισμού. (Αντί για τη σελ. 120,889) Σελ. 120,889(α) Τεύχος 1414 Σελ. 83 Νομοθεσία περί Τραπεζών (Γενικά) 12.Θ.α.85-86